หงส์แดง จัดเต็มวาง 3 แนวรุก รอยิงเวสต์บรอมวิช เอฟเอคัพ รอบ 4
 เกมนี้เจอร์เกน คลอปป์ กุนซือลิเวอร์พูล จะจัดทีมชุดเก่งลงบู๊ โดยมีโม ซาลาห์, ซาดิโอ มาเน และโรแบร์โต ฟีร์มิโน เป็นสามประสาน แนวรุก ส่วนทีมเยือนเวสต์บรอมวิช จะส่งเจย์ โรดริ-เกซ เป็นตัวทีเด็ดในแดนหน้า เริ่มเตะ 02.45 น. ยิงสดให้ชมทางช่อง 7 สี ส่วน ไก่เดือยทอง สเปอร์ส จะจัดแฮร์รี เคน ลงล่าตาข่าย ในเกมบุกเยือนนิวพอร์ต ทีมรองบ่อนจากลีกทู เริ่มเตะเที่ยงคืนครึ่ง ยิงสดทางบัคกาบู ทีวี,ศึกฟุตบอลถ้วยรายการเก่าแก่ที่สุดในโลก เอฟเอ คัพ อังกฤษ ฤดูกาล 2017-18 คืนนี้ (เสาร์ที่ 27 ม.ค.) เป็นเกมดวลแข้งในรอบ 4 รวมทั้งสิ้น 12 คู่ โดยคู่เอกจะเป็นเกมระหว่าง หงส์แดง ลิเวอร์พูล ทีมอันดับ 4 พรีเมียร์ลีก เปิดรังแอนฟิลด์ดวลกับ เดอะ แบ็กกี้ส์ เวสต์บรอมวิช อัลเบียน ทีมคู่แข่งร่วมลีก เริ่มแข่งเวลา 02.45 น. ถ่ายทอดสดให้ชมทางช่อง 7 สี,หงส์แดง ลิเวอร์พูล ฟอร์มยังเอาแน่เอานอนไม่ได้ ล่าสุดบุกไปแพ้ทีมบ๊วย หงส์ขาว สวอนซี ซิตี้ 0-1 ในศึกพรีเมียร์ลีก เมื่อวันจันทร์ที่ผ่านมา ทั้งที่เกมก่อนหน้านี้ ทีมของเจอร์เกน คลอปป์ เพิ่งจะยัดเยียดความพ่ายแพ้นัดแรกในเกมลีกฤดูกาลนี้ให้กับจ่าฝูง แมนฯซิตี้ 4-3 มาหมาดๆ,สำหรับเกมนี้ เจอร์เกน คลอปป์ กุนซือเฮฟวี เมทัลชาวเยอรมันของลิเวอร์พูล จะยังคงจัดทัพใหญ่เต็มสูบลงบู๊ โดยมีอเล็กซ์ อ็อกซ์เลด-แชมเบอร์เลน และอดัม ลัลลานา ช่วยกันทำเกมรุก สนับสนุนสามประสานแดนหน้าอย่างโม ซาลาห์, โรแบร์โต ฟีร์มิโน และซาดิโอ มาเน ล่าตาข่าย นอกจากนี้ แดนนี อิงก์ส กองหน้าชาวอังกฤษ ที่บาดเจ็บหายหน้าไปนาน ก็มีลุ้นลงเล่นในเกมนี้ด้วย,ทางด้านเวสต์บรอมวิช อัลเบียน ทีมรองบ๊วยพรีเมียร์ลีก ยังไม่แพ้ใครในเกมลีก 2 นัดหลังสุด (ชนะไบรท์ตัน 2-0, เสมอเอฟเวอร์ตัน 1-1) โดยนัดนี้อลัน พาร์ดิว กุนซือเวสต์บรอมวิช จะจัดคริส บรันท์, เจย์ โรดริเกซ และซาโลมอน รอนดอน เป็นสามประสานแดนหน้า โดยมีเกอร์เซกอร์ซ ครีโซเวียค เป็นตัวขับเคลื่อนเกมแดนกลาง,แนวโน้มความน่าจะเป็นของเกมนี้ แม้ว่าลิเวอร์พูลจะเหนือกว่าทั้งฟอร์มการเล่นและอันดับบนตาราง แต่เชื่อว่าหงส์แดงคงจะเอาชนะทีมเยือนไม่ได้ง่ายๆแน่ ดีไม่ดีเกมนี้อาจลงเอยด้วยผลเสมอ และต้องไปเตะรีเพลย์กันอีกครั้ง,สำหรับโปรแกรมน่าสนใจในคู่อื่นๆ ดังนี้ ปีเตอร์โบโร พบ เลสเตอร์ เริ่ม 19.30 น. (สดทางบักกาบู ทีวี), ฮัดเดอร์สฟิลด์ พบ เบอร์มิงแฮม เริ่ม 22.00 น., เซาแธมป์ตัน พบ วัตฟอร์ด เริ่ม 22.00 น., มิดเดิลสโบรช์ พบ ไบรท์ตัน เริ่ม 22.00 น., ฮัลล์ พบ ฟอเรสต์ เริ่ม 22.00 น., วีแกน พบ เวสต์แฮม เริ่ม 22.00 น., นิวพอร์ต พบ สเปอร์ส เริ่ม 00.30 น. (ถ่ายทอดสดทางบักกาบู ทีวี)
หงส์แดง ลิเวอร์พูล จะเปิด รังแอนฟิลด์ดวลกับ แบ็กกี้ส์ เวสต์บรอมวิช อัลเบียน ทีมคู่แข่ง ร่วมลีก ในศึกฟุตบอลถ้วยเก่าแก่ที่สุดในโลก เอฟเอ คัพ อังกฤษ รอบ 4 คืนนี้ (เสาร์ 27 ม.ค.)
ลิเวอร์พูล,เวสต์บรอมวิช อัลเบียน,เอฟเอ คัพ